न्यूयॉर्क। टेनिस स्टार सेरेना विलियम्स इतिहास बनाने से चूक गई। शनिवार को यूएस ओपन के फाइनल मुकाबले में उन्हें जापान की नाओमी ओसाका ने हरा दिया, जिसके बाद सेरेना सर्वाधिक ग्रैंड स्लैम जीतने के रिकॉर्ड की बराबरी करने से चूक गईं। नाओमी ओसाका ने सेरेना विलियम्स को 6-2, 6-4 से हराकर यूएस ओपन अपने नाम कर लिया। अगर सेरेना यह मुकाबला जीत लेतीं तो वह ऑस्ट्रेलिया की मार्गेट कोर्ट के सर्वाधिक 24 ग्रैंड स्लैम जीतने के रिकॉर्ड की बराबरी कर लेतीं।